נועה קירל

נוֹעָה קִירֶל (נולדה ב-10 באפריל 2001) היא זמרת-יוצרת, שחקנית ופרזנטורית ישראלית; יצגה את ישראל באירוויזיון 2023 עם שירה "Unicorn", שהגיע למקום השלישי בתחרות.<ref name=":3"></ref> קירל זכתה בתארים "זמרת השנה" ו"אשת השנה" של גלגלצ ארבע שנים ברציפות.

== ביוגרפיה ==
קירל נולדה וגדלה ברעננה. סבה מצד אביה, אלכס קירל, הצליח לברוח מאוסטריה בשנת 1939 ולעלות לארץ ישראל, וכשהיה איש קבע בצה"ל, כשורד שואה בחר לשמש מאבטח בעת הוצאתו להורג של אדולף אייכמן בישראל. לאביה, אמיר קירל, עסק לייבוא ושיווק זכוכית, ואמה אילנה היא בעלת בוטיק אופנה. לקירל שני אחים גדולים.

תחילה היא נקראה בשם נויה, אך כשהייתה בת חודשיים התגלתה אצלה מחלת כליות,<ref></ref> ובעצתו של רב שינו הוריה את שמה לנועה.<ref></ref>

בגיל 10 התמודדה בתוכנית המציאות "בית ספר למוסיקה" בערוץ 2 של "קשת", אך לא התקבלה. בגיל 13 הופיעה לצידה של אליאנה תדהר בקמפיין לחברת הטיפוח הישראלית Careline.

בפברואר 2020 התגייסה לצה"ל כחיילת הראשונה במסלול טאלנט, במסגרתו הופיעה בפני חיילים עם להקה משלה. ב-14 בפברואר 2022 השתחררה מצה"ל.

===2015–2017: פושרז, סינגל בכורה===
קירל ב-2016
הקריירה המוזיקלית של קירל החלה בשנת 2015 כאשר הוציאה שיר בשם "מדברים", שנכתב בידי הראפר איזי וזכה להצלחה מפתיעה לאחר שצבר צפיות רבות. בעקבות הצלחתו הוציאה באותה שנה שיר נוסף בשם "קילר", פרי עטו של עומרי סגל. הווידאו קליפ הפרובוקטיבי המלווה עורר סערה בשל גילה הצעיר של קירל. הקליפ צבר צפיות רבות באתר YouTube והפך לאחד מהקליפים המזוהים ביותר שלה.

במקביל הופיעה קירל בסדרת הדוקו-ריאליטי "פושרז" מבית HOT, העוקבת אחר הורים שדוחפים את ילדיהם להצלחה בתחומים שונים, והציגה את קירל ואביה, התומך כלכלית בפיתוח קריירת הבידור שלה והיחסים עם הסוכן שלה, רוברטו בן-שושן.

בשנים 2015–2016 היא הוציאה שירים נוספים, שהוצגו באתר יוטיוב והושמעו בתחנות רדיו שונות, בהם "יש בי אהבה" (נובמבר 2015) שהיה לשירה הראשון להיכנס לפלייליסט של גלגלצ, "רק אתה" (אפריל 2016), "חצי משוגע" (יולי 2016), "ביי לחופש" (יולי 2016) ו"תן לי סימן" (דצמבר 2016). בסוף שנת 2016 זכתה בתואר "זמרת השנה" בטקס נבחרי הילדים.

ב-26 בפברואר 2017 הנחתה את התוכנית המוזיקלית "ליפסטאר" בערוץ kidZ, לצד שגיא ברייטנר. במאי הוציאה שיר בשם "מקום לשינוי" אותו שרה בדואט עם אביאור מלסה. קירל הוציאה מספר שירים נוספים במהלך השנה כאשר כולם הם סינגלים שיווקיים בהם: "לרקוד", "כמעט מפורסמת", "Wow" ו"מי ייתן לי את הכוח". בהמשך אותה שנה יצא לאקרנים סרט הקולנוע "כמעט מפורסמת", בו שיחקה קירל בתפקיד מרכזי. באותה שנה גם הופיעה במופע "שלושת המוסקטרים" לצדו של עומר דרור.

באוגוסט 2017 פרסמה קירל סינגל שביצעה יחד עם אגם בוחבוט, גרסת כיסוי לשירו של דני סנדרסון "אצל הדודה והדוד", כחלק מקמפיין פרסום לחברת בזק. בנובמבר אותה שנה יצגה את ישראל בטקס פרסי המוזיקה של MTV אירופה, בקטגוריית "האמן הבינלאומי".

=== 2018–2019: כפולה, גוט טאלנט ישראל===
ב-1 בינואר 2018 החלה לשחק בסדרת הטלוויזיה "כפולה", בתפקיד כפול כנועה קירל (עצמה) וכקיטי פופר (ליבי עומר) - בלוגרית שכותבת כל דבר שקורה עם עצמה המפורסמת. הסדרה משודרת בערוץ KidZ ב-yes וב-HOT. ב-18 בפברואר החלה לשפוט בתוכנית המציאות לגילוי כישרונות חדשים "גוט טאלנט ישראל" ברשת 13, לצדם של מיה דגן, מאור זגורי וג'ורדי. קירל הייתה האמנית הצעירה ביותר ששפטה בתוכנית בכל גרסאותיה ברחבי העולם. היא המשיכה ושפטה בעונה השנייה של "גוט טאלנט ישראל". ב-1 במאי באותה השנה עלתה לאוויר הסדרה "שלטון הצללים" בה שיחקה בתפקיד בשמת. ב-28 ביוני הוציאה את "בא לי אותך". ב-9 באוגוסט הועלה "מופע כפולה" בכיכובה של קירל ושל וכוכבי הסדרה "כפולה" בהיכל מנורה מבטחים.

בספטמבר פורסם השיר "סינדרלה" של ההרכב המוזיקלי "האולטראס", בו התארחה קירל. ב-20 בספטמבר הוציאה בשיתוף עם שלישיית מה קשור ואיתי לוי, גרסת כיסוי חדשה לשיר "סיבה טובה" של אריק סיני בשם "הנה זה בא", עבור קמפיין פרסומי לחברת "HOT". באוקטובר החלה לשמש כפרזנטורית החדשה של חברת הטיפוח הישראלית "כיף".

בדצמבר הובילה קירל קמפיין בשיתוף עם ערוץ KidZ והרשות הלאומית לבטיחות בדרכים (הרלב"ד), לעידוד מודעות לחבישת קסדה בעת רכיבה על אופניים או קורקינט.

ב-22 בינואר 2019 הודיעה חברת האופנה הישראלית "רנואר" שקירל היא הפרזנטורית המוזיקלית החדשה שלהם. ב-10 בפברואר 2019 הוציאה את "Drum". הקליפ לשיר צולם בתאילנד ועלות הפקתו נאמדה על כחצי מיליון ש"ח. השיר ליווה את קמפיין פברואר-אפריל 2019 של "רנואר". ב-17 באפריל הוציאה את השיר "אמא שלי" במסגרת פרויקט שם עולם 2019. ב-28 באפריל הוציאה את השיר "חצוף", שזכה להצלחה.

ב-14 ביולי כיכבה בקליפ של קרן פלס לשיר "מי אני?" כשחקנית הראשית בקליפ. ב-22 ביולי, הוציאה את השיר "פאוץ'" בחסות FILA. השיר זכה להצלחה רבה, והיה לראשון של קירל שהגיע למקום הראשון במצעד של גלגלצ. ביולי, נודע כי קירל עתידה לקחת חלק ב-"#PLAYפסטיגל" לצד אליאנה תדהר, יהונתן מרגי, עדן בן זקן, איתי לוי ואנה זק. המופע החל לרוץ ב-30 בנובמבר 2019 והסתיים ב-30 בינואר 2020. באוגוסט 2019, השיקה קירל קולקציית איפור במהדורת מוגבלת בשיתוף פעולה עם חברת האיפור MAC. ב-22 בספטמבר, השיקה קולקציית קפסולה לחברת "רנואר". באותו היום הוציאה את השיר "SLT"; הסינגל השני המלווה את הקמפיין לקולקציה.

ב-6 באוקטובר 2019, התארחו קירל ולירן דנינו בסינגל "מאושרים", של ההרכב המוזיקלי דולי ופן. ב-4 בנובמבר, ייצגה את ישראל בפעם השלישית ברציפות בטקס פרסי המוזיקה של MTV אירופה. בדצמבר 2019, יצא לאור אלבום האוסף אם הייתי שר לך – שרים יגאל בשן, פרויקט מטעם ארומה מיוזיק ורשת ג', שם היא מבצעת גרסת כיסוי לשיר "יש לי ציפור קטנה בלב". ב-11 בדצמבר, במסגרת פסטיגל 2020 הוציאו כוכבי הפסטיגל, ביניהם קירל, שיר מקורי אותו יצר עילי בוטנר בשם "יבוא לטובה". בנוסף, התארחה במצעד העשור של גלגלצ בו ביצעה קירל גרסה מחודשת לשיר "Can't Feel My Face" של דה ויקנד.

=== 2020–2021: חוזה הקלטות בין-לאומי ===
קירל כחיילת צה"ל ב[[קאבר לשיר "היו זמנים" מווידאו קליפ מטעם חיל החינוך והנוער, 2021]]
ב-14 בינואר 2020 הוציאה קירל את הסינגל "אם אתה גבר". בתחילת שנת 2020 כלל כתב העת "פורבס ישראל" את קירל ב"רשימת הצעירים המבטיחים" (פורבס 30Under30) לשנת 2020.<ref name=":0"></ref>

בפברואר, קירל לקחה חלק בשיר "נשארים ביחד" ביוזמת חברת סמסונג, בהפקת ג'ורדי, ובהשתתפות אמנים וידוענים נוספים שכללו את רותם סלע, אביב אלוש ומיה דגן.

באפריל, לקחה קירל חלק בטקס "לכל איש יש שם" לכבוד יום הזיכרון לשואה ולגבורה. ביום העצמאות ה'תש"ף הופיעה קירל בטקס הדלקת המשואות לצד הזמר עדן חסון.

ב-3 ביוני, פורסם כי קירל לא תמשיך כפרזנטורית בחברת האופנה רנואר. ב-9 ביוני, הוציאה את השיר "מיליון דולר" בהשתתפות הזמר הישראלי-קונגולזי שחר סאול. באותו החודש, הוכרז כי קירל חתמה בחברת התקליטים האמריקאית אטלנטיק רקורדס חוזה בין-לאומי בשווי מיליוני דולרים. בנוסף, השיקה קירל את הישומון "Weshik" שנסגר כעבור שנה. ב-4 ביולי, השתתפה בעונה הרביעית של תוכנית המציאות "בית ספר למוסיקה" בקשת 12, בה החלה לשמש כ"מורה" (מנטורית). באותו החודש נודע כי קירל מיוצגת בסוכנות השחקנים האמריקאית "Creative Artists Agency" .<ref></ref>

באוגוסט 2020, הוציאה יחד עם הזמר יהונתן מרגי, את השיר "אמבולנס". בספטמבר 2020, הוכתרה כ"אשת השנה" במצעד הפזמונים העברי השנתי של גלגלצ ו-ynet.<ref></ref> ב-17 בספטמבר השתתפה ב"מצעד השנתי של בית ספר למוזיקה ולתת" ששודר בקשת 12. באותו יום, השיקה יחד עם ראש ממשלת ישראל בנימין נתניהו סרטון מיוחד לרגל ראש השנה. ב-18 בספטמבר, זכתה בתואר "זמרת השנה" במצעד הפזמונים העברי השנתי של כאן גימל. באוקטובר 2020 פורסם כי קירל תתפקד כשגרירה של עמותת משאלת לב.<ref></ref>

קירל הופיעה במופע הפסטיגל לשנת 2020 אשר נערך ללא קהל בשל מגפת הקורונה.<ref></ref> ב-12 באוקטובר, יצא לאור שיר הנושא של המופע. באותה השנה, נבחרה לייצג את ישראל בטקס פרסי המוזיקה של MTV אירופה, בפעם השלישית ברציפות.<ref></ref> באותו החודש נודע כי קירל תשיק קולקציית בגדים משותפת עם טרמינל X.<ref></ref> בחודש נובמבר השתתפה קירל בחידוש לשיר "תנו לגדול בשקט" של שלומי שבת לצד עמיר בניון ונסרין קדרי.

במרץ 2021 פרסמה קירל את הסינגל "יהלומים – Bling Bling", שהופק בחסות חברת התכשיטים "רויאלטי". באותו החודש קיבלה קירל את פרס "שינוי אידיאל היופי" לשנת 2021 במסגרת שבוע האופנה שנערך בתל אביב. הפרס הוענק לקירל על ידי מוטי רייף, מפיק שבוע האופנה, והדוגמנית בר רפאלי. בחודש מאי 2021, הוציאה קירל יחד עם הזמר עומר אדם שיר תקווה בעברית ובאנגלית הכולל את מילות ההמנון הלאומי של מדינת ישראל. כל ההכנסות מהשיר נתרמו לאגודה למען החייל. בחודש העוקב, הוציאה את שיר הגאווה "טרילילי טרללה" ביחד עם אילן פלד.

ב-14 ביולי 2021 הוציאה קירל את סינגל הבכורה הבינלאומי שלה, "Please Don't Suck".<ref></ref> באותו החודש, כיכבה במופע "סופרסטאר", שנדחה מאפריל 2020 בשל מגפת הקורונה, לצד מרגי, סטטיק ובן-אל תבורי, אגם בוחבוט, סטפן לגר וגל אדם.<ref></ref> קירל הייתה האמן המושמע ביותר ב-MTV ישראל לשנת תשפ"א,<ref></ref> וכן במקום ה-18, והאישה השלישית, ברשימה האמנים המושמעים בתחנות הרדיו הישראליות.<ref></ref> ב-15 באוקטובר 2021 הוציאה את הסינגל "Bad Little Thing" אותו גם ביצעה קירל בתחרות מיס תבל לשנת 2021 (מיס יוניברס 2021) שנערכה באילת, ישראל. ב-19 באוקטובר יצא השיר "יש לי SAY" בהשתתפותה ולצד אמנים וידוענים נוספים כחלק מקמפיין חברתי כנגד עישון.<ref></ref> קירל השתתפה במופע הפסטיגל בחנוכה 2021 - "סקיי היי פסטיגל".<ref></ref> לפי נתוני ההשמעות של ספוטיפיי ישראל לשנת 2021, קירל היא האמנית השנייה המואזנת ביותר בפלטפורמה בשנה זו, אחרי עדן בן זקן.

ב-14 בדצמבר יצא לאור הסינגל "רעשים" ביחד עם הזמר אושר כהן.<ref></ref> קירל נבחרה לאחת מאנשי השנה של מגזין "גלובס" לשנת 2021. בנוסף נבחרה קירל למוזיקאית המושמעת ביותר בשנת 2021 בטיקטוק ישראל.

=== 2022–הווה: אירוויזיון 2023 ופארק הירקון ===
נשיא המדינה, [[יצחק הרצוג, מארח את נועה קירל במשכן הנשיא, 2023]]
[[יוסף חדאד ונועה קירל באירוע של עמותת משאלת לב, תל אביב, מרץ 2024]]
ב-12 בינואר 2022 הוציאה לאור את השיר "Thought About That". ב-5 במרץ יצא לאור הסינגל "פעמון" בהשתתפות איתי גלו, שיצא באופן בלעדי לטיקטוק ישראל למשך השבוע הראשון לצאתו.<ref></ref>

ב-27 במאי הוציאה את הסינגל הראשון שלה בשפה הספרדית, "Dale Promo", ביחד עם הזמר הפוארטו ריקני מטרו דה סאבג' ובהשתתפות בועז ואן די ביטס.<ref></ref> ב-1 ביוני הוציאה קירל את שיר הגאווה "שלושה בנות" ביחד עם תותית לרגל חודש הגאווה.<ref></ref> הוא זכה להצלחה ונכלל ברשימת "20 שירי הגאווה הטובים ביותר – בכל הזמנים" של מאקו בשנת 2022, יחד עם "טיקיטאס" ו"טרילילי טרללה". ב-28 ביוני הוציאה יחד עם דולי ופן ופלד את הסינגל "שחרר אותי".<ref></ref> ביוני 2022 החלה לשחק בעונה השלישית של סדרת הנוער "פלמ"ח", בה מגלמת את דמותה של שולמית אלוני.

ב-11 ביולי פורסם בערוץ של תאגיד השידור, כאן 11, על כך שקירל צפויה לייצג את מדינת ישראל באירוויזיון 2023. בריאיון בתוכנית "זה לא אולפן שישי" שנערך בקיץ 2024, קירל שיתפה כי בתחילה לא רצתה לייצג את ישראל באירוויזיון, והביעה חשש ודאגה מהתחרות ומההשלכות האפשריות על הקריירה שלה.<ref></ref> ב-25 ביולי יצא הסרט "אוהב אותך צ'ארלי" בו קירל מגלמת את דמותה של סאנשיין. ב-12 באוגוסט הוציאה קירל את הסינגל "פנתרה".<ref></ref> ב-24 באוגוסט קירל הופיעה בפעם הראשונה בפארק הירקון אל מול 33 אלף צופים, והייתה הזמרת הישראלית הראשונה שהופיעה בפארק. מופעה בפארק הירקון שודר גם בערוץ כאן 11 ב-31 בדצמבר. טיקטוק ישראל הכריזה על כך שתפיק תוכנית תיעודית על המופע שתעלה בחשבון הטיקטוק של קירל.

בספטמבר 2022 השיקה קירל מותג איפור בשם "SHOWTIME" בהשתתפות רשת סופר-פארם.<ref></ref> באוקטובר הפיקו עומר לוז וצוק אלגזי את השיר "הרקדן האוטומטי" לאחר פטירתו של צביקה פיק ובשיתוף עם קירל. ההפקה בוצעה באמצעות טכנולוגיה מבוססת על בינה מלאכותית. השיר יצא במסגרת המיזם המוזיקלי "נכס צאן ברזל" מבית ארומה מיוזיק. השיר זכה להשמעות רבות ונכנס לפלייליסט הרשמי של ספוטיפיי ישראל ואפל מיוזיק ובדירוג של שירי הטרנדינג באתר יוטיוב.<ref></ref> בדצמבר 2022 קיבלה נמרה בספארי את השם "נועה" על-שמה לאחר הצבעת קוראי "ידיעות אחרונות" ו-ynet.<ref></ref>

ב-13 בינואר 2023 הוציאה קירל את הסינגל "Gone".<ref></ref> ב-17 בינואר הוכרז כי השיר איתו תייצג קירל את ישראל באירוויזיון נקרא "Unicorn", שיצא לאור ב-8 במרץ 2023.<ref></ref> ב-20 בינואר הופיעה בכנס של ארגון הקהילה הישראלית-אמריקאית שהתקיים בטקסס.<ref></ref> ב-4 באפריל הכריזה חברת קוקה-קולה בקמפיין משותף בישראל, עם מהדורה מיוחדת של פחיות קולה כשחתימתה של קירל תעטר אותן, למשך חודש אחד - לקראת השתתפותה באירוויזיון. כמו כן, קירל היא הפרזנטורית של חברת פלאפון (לצד יהודה לוי), ושל yes+.

קירל ייצגה את מדינת ישראל בשלב הגמר של אירוויזיון 2023 שנערך ב-13 במאי, עם שירה "Unicorn", לאחר שהעפילה מהמקום השלישי בחצי-הגמר הראשון.<ref name=":3" /> בתום מופע הגמר, לאחר סיום הקראת הניקוד שהעניקו צוותי השופטים, דורג שירה של ישראל במקום השני, עם 177 נקודות. אחר כך נמסרה הצבעת הקהל ושם, הוא דורג במקום החמישי, עם 185 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Unicorn" במקום השלישי, כשבסך הכל זכה לקבל 362 נקודות. בכאן 11 הוציאו סרט דוקומנטרי בשני חלקים אשר מתעד את קירל מהרגע בו קיבלה את ההודעה על כף שנבחרה לייצג את ישראל בתחרות ועד ליום המופע עצמו.

ביוני 2023 הוציאה קירל את שיר הגאווה "פרובוקטיבית" בהשתתפות ליין המסיבות הגאה פוראבר תל אביב.<ref></ref> ב-31 ביולי הוציאה את הסינגל "Deja Vu". באפריל פורסם כי קירל לוהקה למופע הפסטיגל.<ref></ref> באוגוסט 2023 קיימה שתי הופעות גדולות נוספות בפארק הירקון בתל אביב, מול קהל של כ-65 אלף איש כל אחת.

במסגרת מלחמת חרבות ברזל ביצעה קירל סבב של הופעות גיוס תרומות בארצות הברית שבמסגרתן הצליחה לגייס סכום של כ-29.5 מיליון דולרים והצטרפה לקמפיין ההסברה הישראלית של נועה תשבי. בנוסף היא שרה את ההמנון באו"ם ובמקומות נוספים ואף חידשה ביחד עם הלהקות הצבאיות את ההמנון של עוצבת הקומנדו. בנוסף גם השתתפה במשדר התרמה של כאן 11 למען תושבי הדרום שם שרה גרסה אקוסטית לשיר "Unicorn". מאוחר יותר הוציאה גם גרסה זו באופן רשמי.

בינואר 2024 הגישה קירל תביעה נגד פלטפורמת המדיה החברתית הסינית טיקטוק על סך 1.3 מיליון ש"ח. בתביעה היא מבקשת הבהרות בנוגע להכרזה כי אנה זק היא הזמרת המובילה בישראל בדירוג הרשת החברתית ו.<ref></ref><ref></ref> הנושא המרכזי שהודגש בתביעה הוא היעדר מוחלט של שקיפות מצד הרשת החברתית.<ref></ref> באותו החודש נבחרה להיות השגרירה החדש של המותג אדידס ואחת מיוצרות התוכן של סמסונג. בפברואר, הוציאה קירל קולקציית מוצרי שיער, הנושאת את שמה. במרץ 2024 הוציאה גרסה מחודשת לשיר "Unicorn" ביחד עם נציגת ארוויזיון 2024 עדן גולן. ב-10 באפריל הוציאה את הסינגל "בנות כמוני לא בוכות". ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצעה קירל את השיר "היא בדיוק כמוני" לצד שירי מימון.<ref></ref> ב-10 ביוני הוציאה את השיר "משקפיים", שיתוף פעולה עם הדי ג'יי איתי גלו.<ref></ref> ב-7 ביוני, פורסם כי קירל וחברת התקליטים אטלנטיק רקורדס סיימו את עבודתם המשותפת לאחר 4 שנים.<ref></ref> ב-15 ביולי הוציאה קירל את הסינגל "אני".<ref></ref> יומיים לאחר צאת הסינגל, פורסם כי קירל צפויה להופיע בפארק הירקון בפעם הרביעית ב-26 בספטמבר 2024.<ref></ref> ב-21 ביולי יצא לאור המיני-אלבום של אושר כהן, Next Episode, בו קירל משתתפת ברצועה "אין אותי".<ref></ref> ב-22 ביולי פורסם כי קירל חתמה על חוזה הפצה עם "The Orchard", חברת בת של סוני מיוזיק. תפקידה של חברת הפצה כמו "The Orchard" שונה מזה של חברת הקלטות, שכן היא עוסקת בעיקר בניהול קשרים עם שירותי סטרימינג ותיאום עם עורכי הפלטפורמות.<ref></ref>

== סגנון מוזיקלי ==
המוזיקה של קירל היא בעיקר בסגנון הפופ, אך היא משלבת בתוכה גם סגנונות שונים, בהם: היפ הופ, רגאטון, רית'ם אנד בלוז ומוזיקה אלקטרונית. קירל ציינה את ההשפעות המוזיקליות שלה, ביניהן ביונסה, ריהאנה, אריאנה גרנדה, ג'ניפר לופז ומדונה.<ref></ref><ref></ref>

== חיים אישיים ==
קירל הייתה במערכת יחסים עם הדוגמן ברק שמיר בין השנים 2016–2018. בספטמבר 2018 החלה מערכת יחסים עם הזמר יהונתן מרגי, שהסתיימה בספטמבר 2021. בינואר 2022 החלה מערכת יחסים עם הדוגמן תומר הכהן שנמשכה עד יולי 2023.<ref></ref><ref></ref> החל מאוגוסט 2023, היא בזוגיות עם הכדורגלן דניאל פרץ.

בן דודתה, אורי יעיש, נרצח ב-16 בפברואר 2024 בפיגוע הירי בצומת ראם.

==דיסקוגרפיה==

===אלבומי פסקול===
* 2018: כפולה
* 2018: כפולה 2
* 2020: כפולה עונה 5
* 2022: אוהב אותך צ'ארלי <small>(ביחד עם דולי ופן)</small>

==פילמוגרפיה==
===טלוויזיה===
קירל בהופעה, 2022
{| class="wikitable sortable"
!שנה
!פרויקט
!תפקיד
!הערות
|-
|2015
|פושרז
|rowspan="2" 
|תוכנית דוקו-ריאליטי
|-
|2016
|יום בחיי
|תוכנית דוקו-סלב
|-
|rowspan="2"|2017
|אחותי קפצה כיתה
|עצמה
|rowspan="2" |אורחת
|-
|גב האומה
|rowspan="2" 
|-
|2017–2018
|ליפסטאר
|מנחה
|-
|2018–2020
|כפולה
|נועה קירל / ליבי עומר (קיטי פופר)
|תפקיד ראשי
|-
|2018–2019
|גוט טאלנט ישראל
|
|שופטת; עונות 1–2
|-
|2018
|שלטון הצללים
|בשמת אמסלם
|תפקיד משנה
|-
|2019
|הכוכב הבא לאירוויזיון
|rowspan="6" 
|שופטת אורחת
|-
|rowspan="3" |2020
|לא נפסיק לשיר - מהדורת הקורונה
|משתתפת אורחת
|-
|בית ספר למוסיקה
|מורה (מנטורית)
|-
|המצעד השנתי של בית ספר למוזיקה ולתת
|מופע התרמה טלוויזיוני
|-
|rowspan="2" |2021
|קארפול קריוקי
|משתתפת אורחת
|-
|תחרות מיס תבל 2021
|אמנית מוזיקלית
|-
| rowspan="2" |2022
|פלמ"ח
|שולמית אלוני
|דמות ראשית; עונה 3
|-
|נועה קירל לייב
|rowspan="4" 
|סרט הופעה<ref name=":2" />
|-
|2023
|אירוויזיון 2023
|נציגת ישראל
|-
|2024
|הכוכב הבא
|שופטת אורחת
|-
|TBA
|סטאר אקדמי<ref></ref><ref></ref>
|מנחה
|}

===קולנוע===
{| class="wikitable sortable"
!שנה
!פרויקט
!תפקיד
!הערות
|-
|2016
|טרולים
|דיג'יי סוקי
|דיבוב
|-
|2017
|כמעט מפורסמת
|רותם לוי
|תפקיד ראשי
|-
|2022
|אוהב אותך צ'ארלי
|סאנשיין
|rowspan="2" 
|}

=== תוכני רשת ===
{| class="wikitable sortable"
!שנה
!פרויקט
!תפקיד
!הערות
|-
| rowspan="2" |2022
|Life Opens Up
|rowspan="2" 
|סדרת רשת תיעודית
|-
|טוק טוק<ref></ref>
|משתתפת אורחת; סדרת רשת
|}

===מופעים ומחזות זמר===
{| class="wikitable sortable"
!שנה
!פרויקט
!תפקיד
!הערות
|-
|2017
|שלושת המוסקטרים
|מארי
| rowspan="8" |תפקיד ראשי
|-
|2018
|מופע כפולה
|נועה קירל / ליבי עומר (קיטי פופר)
|-
|2018–2019
|פסטיגל FreeStyle#
| rowspan="5" |נועה קירל
|-
|2019–2020
|פליי פסטיגל
|-
|2020
|My פסטיגל
|-
|2021
|סופרסטאר
|-
|2021–2022
|סקיי היי פסטיגל
|-
|2024
|סינג פסטיגל
|
|}

==פרסים ומועמדויות==

קירל מחזיקה בשיא הזכיות בפרס המוזיקה של MTV אירופה למופע הישראלי הטוב ביותר, כשזכתה בפרס חמש פעמים ברציפות בין השנים 2017–2022. בנוסף, קירל היא שיאנית הזכיות בפרסי נבחרי השנה של פרוגי כשבין 2015 ל-2022 זכתה בעשרה פרסים מתוך 28 מועמדויות בקטגוריות שונות.

ב-2016 זכתה בטקס נבחרי הילדים בקטגוריית זמרת השנה וב-2019, מצעד המוזיקה השנתי של מעריב הכתיר את השיר שלה פאוץ' כשיר השנה ואותה כזמרת השנה.

ב-2020, הוכתר השיר בפרסי הנוער הגאה "איגי LOVE" כשיר האהוב ביותר והיא כמוזיקאית המשפיעה ביותר. המצעד השנתי של מאקו הכתיר את הסינגל "מיליון דולר" כשיר השנה ואותה כזמרת השנה, כמו גם המצעד השנתי של כאן גימל, טקס נבחרי ישראל בידור ומצעד המוזיקה השנתי של מעריב שהכתירו גם הם את קירל בתואר זה.

ב-2021 זכתה בפרס שינוי אידיאל היופי של שבוע האופנה.<ref name=":02"></ref><ref></ref> והוכתרה כזמרת השנה על ידי המצעד השנתי הרשמי של כאן גימל, המצעד הישראלי השנתי של רדיו תל אביב ו-ynet, בטקס פרסי הפשוטע וגלצ ובטקס נבחרי השנה של פרוגי תשפ"ב. המצעד הישראלי השנתי של וואלה! וגלגלצ הכתיר אותה כאשת השנה.

ב-2022 זכתה במצעד השנתי של גלגלצ ומאקו בתואר אשת השנה ומופע השנה, ובמצעד השנתי של ynet ורדיו תל אביב כאמנית השנה.

ב-2023 נבחרה לאחת מ-50 היהודים המשפיעים בעולם על ידי הג׳רוזלם פוסט.<ref></ref>

==קישורים חיצוניים==

* 

* 
* 
* 
* 
* 
* 

==הערות שוליים==

*
קטגוריה:זמרות ישראליות
קטגוריה:זמרות השרות בעברית
קטגוריה:זמרות פופ ישראליות
קטגוריה:שחקני מחזות זמר ישראלים
קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:רקדניות ישראליות
קטגוריה:פרזנטוריות ישראליות
קטגוריה:מעצבות אופנה ישראליות
קטגוריה:מנחים ישראלים
קטגוריה:משתתפות הפסטיגל
קטגוריה:אמניות אטלנטיק רקורדס
קטגוריה:פורבס 30Under30: ישראל
קטגוריה:אנשי השנה של מצעד הפזמונים העברי
קטגוריה:אישים ממוצא יהודי-מרוקאי
קטגוריה:זמרות השנה
קטגוריה:חברות להקות צבאיות ישראליות
קטגוריה:זוכי פרס המוזיקה של MTV אירופה
קטגוריה:נציגי ישראל באירוויזיון
קטגוריה:משתתפי אירוויזיון 2023
קטגוריה:שופטי תוכניות מציאות ישראלים
קטגוריה:כלות אות אבירות מרכז פרס לשלום ולחדשנות
קטגוריה:ישראליות שנולדו ב-2001
קטגוריה:ישראלים שנולדו ב-2001